amanoisuno/poet huggingface dataset:
哭長孫侍禦 杜甫
道為謀書重，名因賦頌雄。禮闈曾擢桂，憲府舊乘驄。流水生涯盡，浮雲世事空。唯餘舊台柏，蕭瑟九原中。
虢國夫人 杜甫
虢國夫人承主恩，平明上馬入宮門。卻嫌脂粉涴顏色，澹掃蛾眉朝至尊。
軍中醉飲寄沈八、劉叟 杜甫
酒渴愛江清，餘甘漱晚汀。軟沙欹坐穩，冷石醉眠醒。野膳隨行帳，華音發從伶。數杯君不見，醉已遣沉冥。
杜鵑行 杜甫
古時杜宇稱望帝，魂作杜鵑何微細。跳枝竄葉樹木中，隳形不敢棲華屋，短翮唯願巢深叢。穿皮啄朽觜欲禿，聲音咽咽如有謂，號啼略與嬰兒同。口幹垂血轉迫促，
聞惠二過東溪特一送 杜甫
惠子白駒瘦，歸溪唯病身。皇天無老眼，空穀滯斯人。崖蜜松花熟，山杯竹葉新。柴門了無事，黃綺未稱臣。
舟泛洞庭 杜甫
蛟室圍青草，龍堆擁白沙。護江盤古木，迎棹舞神鴉。破浪南風正，收帆畏日斜。雲山千萬疊，底處上仙槎。
李鹽鐵二首 杜甫
落葉春風起，高城煙霧開。雜花分戶映，嬌燕入簷回。一見能傾產，虛懷只愛才。鹽官雖絆驥，名是漢庭來。
長吟 杜甫
江渚翻鷗戲，官橋帶柳陰。江飛競渡日，草見蹋春心。已撥形骸累，真為爛漫深。賦詩歌句穩，不免自長吟。
絕句九首 杜甫
聞道巴山裏，春船正好行。都將百年興，一望九江城。水檻溫江口，茅堂石筍西。移船先主廟，洗藥浣沙溪。設道春來好，狂風大放顛。吹花隨水去，翻卻釣魚船。
瞿唐懷古 杜甫
西南萬壑注，勍敵兩崖開。地與山根裂，江從月窟來。削成當白帝，空曲隱陽臺。疏鑿功雖美，陶鈞力大哉。
送司馬入京 杜甫
群盜至今日，先朝忝從臣。歎君能戀主，久客羨歸秦。黃閣長司諫，丹墀有故人。向來論社稷，為話涕沾巾。
惜別行送劉僕射判官 杜甫
聞道南行市駿馬，不限匹數軍中須。襄陽幕府天下異，而今西北自反胡，騏驎蕩盡一匹無。龍媒真種在帝都，江湖凡馬多憔悴，衣冠往往乘蹇驢。梁公富貴於身疏，以茲報主寸心赤，氣卻西戎回北狄。羅網群馬籍馬多，杜陵老翁秋系船，扶病相識長沙驛。強梳白髮提胡盧，當杯對客忍流涕，君不覺老夫神內傷。
呀鶻行 杜甫
病鶻孤飛俗眼醜，每夜江邊宿衰柳。清秋落日已側身，強神迷複皂雕前，俊才早在蒼鷹上。風濤颯颯寒山陰，
狂歌行，贈四兄 杜甫
與兄行年校一歲，賢者是兄愚者弟。兄將富貴等浮雲，公卿朱門未開鎖，我曹已到肩相齊。吾兄睡穩方舒膝，今年思我來嘉州。嘉州酒重花繞樓。樓頭吃酒樓下臥，幅巾鞶帶不掛身，頭脂足垢何曾洗。吾兄吾兄巢許倫，
逃難 杜甫
五十頭白翁，南北逃世難。疏布纏枯骨，奔走苦不暖。已衰病方入，四海一塗炭。乾坤萬里內，莫見容身畔。妻孥複隨我，回首共悲歎。故國莽丘墟，鄰里各分散。歸路從此迷，涕盡湘江岸。
寄高適 杜甫
楚隔乾坤遠，難招病客魂。詩名惟我共，世事與誰論。北闕更新主，南星落故園。定知相見日，爛漫倒芳尊。
送靈州李判官 杜甫
犬戎腥四海，回首一茫茫。血戰乾坤赤，氛迷日月黃。將軍專策略，幕府盛材良。近賀中興主，神兵動朔方。
與嚴二郎奉禮別 杜甫
別君誰暖眼，將老病纏身。出涕同斜日，臨風看去塵。商歌還入夜，巴俗自為鄰。尚愧微軀在，遙聞盛禮新。山東群盜散，闕下受降頻。諸將歸應盡，題書報旅人。
巴西驛亭觀江漲，呈竇使君二首 杜甫
轉驚波作怒，即恐岸隨流。賴有杯中物，還同海上鷗。關心小剡縣，傍眼見揚州。為接情人飲，朝來減半愁。向晚波微綠，連空岸腳青。日兼春有暮，愁與醉無醒。漂泊猶杯酒，躊躇此驛亭。相看萬里外，同是一浮萍。
遣憂 杜甫
亂離知又甚，消息苦難真。受諫無今日，臨危憶古人。紛紛乘白馬，攘攘著黃巾。隋氏留宮室，焚燒何太頻。
早花 杜甫
西京安穩未，不見一人來。臘日巴江曲，山花已自開。盈盈當雪杏，豔豔待春梅。直苦風塵暗，誰憂容鬢催。
巴山 杜甫
巴山遇中使，雲自峽城來。盜賊還奔突，乘輿恐未回。天寒邵伯樹，地闊望仙台。狼狽風塵裏，群臣安在哉。
收京 杜甫
複道收京邑，兼聞殺犬戎。衣冠卻扈從，車駕已還宮。克復成如此，安危在數公。莫令回首地，慟哭起悲風。
巴西聞收宮闕，送班司馬入京 杜甫
聞道收宗廟，鳴鑾自陝歸。傾都看黃屋，正殿引朱衣。劍外春天遠，巴西敕使稀。念君經世亂，匹馬向王畿。
花底 杜甫
紫萼扶千蕊，黃須照萬花。忽疑行暮雨，何事入朝霞。恐是潘安縣，堪留衛玠車。深知好顏色，莫作委泥沙。
柳邊 杜甫
只道梅花發，那知柳亦新。枝枝總到地，葉葉自開春。紫燕時翻翼，黃鸝不露身。漢南應老盡，霸上遠愁人。
送竇九歸成都 杜甫
文章亦不盡，竇子才縱橫。非爾更苦節，何人符大名。讀書雲閣觀，問絹錦官城。我有浣花竹，題詩須一行。
贈裴南部，聞袁判官自來欲有按問 杜甫
塵滿萊蕪甑，堂橫單父琴。人皆知飲水，公輩不偷金。梁獄書因上，秦台鏡欲臨。獨醒時所嫉，群小謗能深。即出黃沙在，何須白髮侵。使君傳舊德，已見直繩心。
奉使崔都水翁下峽 杜甫
無數涪江筏，鳴橈總發時。別離終不久，宗族忍相遺。白狗黃牛峽，朝雲暮雨祠。所過頻問訊，到日自題詩。
題郪縣郭三十二明府茅屋壁 杜甫
江頭且系船，為爾獨相憐。雲散灌壇雨，春青彭澤田。頻驚適小國，一擬問高天。別後巴東路，逢人問幾賢。
遣悶戲呈路十九曹長 杜甫
江浦雷聲喧昨夜，春城雨色動微寒。黃鸝並坐交愁濕，惟吾最愛清狂客，百遍相看意未闌。
隨章留後新亭會送諸君 杜甫
新亭有高會，行子得良時。日動映江幕，風鳴排檻旗。絕葷終不改，勸酒欲無詞。已墮峴山淚，因題零雨詩。
東津送韋諷攝閬州錄事 杜甫
聞說江山好，憐君吏隱兼。寵行舟遠泛，怯別酒頻添。推薦非承乏，操持必去嫌。他時如按縣，不得慢陶潛。
客舊館 杜甫
陳跡隨人事，初秋別此亭。重來梨葉赤，依舊竹林青。風幔何時卷，寒砧昨夜聲。無由出江漢，愁緒月冥冥。
閬州奉送二十四舅使自京赴任青城 杜甫
聞道王喬舄，名因太史傳。如何碧雞使，把詔紫微天。秦嶺愁回馬，涪江醉泛船。青城漫汙雜，吾舅意淒然。
愁坐 杜甫
高齋常見野，愁坐更臨門。十月山寒重，孤城月水昏。葭萌氐種迥，左擔犬戎存。終日憂奔走，歸期未敢論。
陪鄭公秋晚北池臨眺 杜甫
北池雲水闊，華館辟秋風。獨鶴元依渚，衰荷且映空。采菱寒刺上，蹋藕野泥中。素楫分曹往，金盤小徑通。萋萋露草碧，片片晚旗紅。杯酒沾津吏，衣裳與釣翁。異方初豔菊，故里亦高桐。搖落關山思，淹留戰伐功。嚴城殊未掩，清宴已知終。何補參卿事，歡娛到薄躬。
去蜀 杜甫
五載客蜀郡，一年居梓州。如何關塞阻，轉作瀟湘遊。世事已黃發，殘生隨白鷗。安危大臣在，不必淚長流。
放船 杜甫
收帆下急水，卷幔逐回灘。江市戎戎暗，山雲淰淰寒。村荒無徑入，獨鳥怪人看。已泊城樓底，何曾夜色闌。
哭台州鄭司戶蘇少監 杜甫
故舊誰憐我，平生鄭與蘇。存亡不重見，喪亂獨前途。豪俊何人在，文章掃地無。羈遊萬里闊，凶問一年俱。白首中原上，清秋大海隅。夜台當北斗，泉路著東吳。得罪台州去，時危棄碩儒。移官蓬閣後，穀貴沒潛夫。流慟嗟何及，銜冤有是夫。道消詩興廢，心息酒為徒。許與才雖薄，追隨跡未拘。班揚名甚盛，嵇阮逸相須。會取君臣合，寧銓品命殊。賢良不必展，廊廟偶然趨。勝決風塵際，功安造化爐。從容拘舊學，慘澹閟陰符。擺落嫌疑久，哀傷志力輸。俗依綿穀異，客對雪山孤。童稚思諸子，交朋列友于。情乖清酒送，望絕撫墳呼。瘧病餐巴水，瘡痍老蜀都。飄零迷哭處，天地日榛蕪。
送王侍禦往東川，放生池祖席 杜甫
東川詩友合，此贈怯輕為。況複傳宗近，空然惜別離。梅花交近野，草色向平池。倘憶江邊臥，歸期願早知。
惠義寺送王少尹赴成都 杜甫
苒苒穀中寺，娟娟林表峰。闌幹上處遠，結構坐來重。騎馬行春徑，衣冠起晚鐘。雲門青寂寂，此別惜相從。
避地 杜甫
避地歲時晚，竄身筋骨勞。詩書遂牆壁，奴僕且旌旄。行在僅聞信，此生隨所遭。神堯舊天下，會見出腥臊。
惠義寺園送辛員外 杜甫
朱櫻此日垂朱實，郭外誰家負郭田。萬里相逢貪握手，高才卻望足離筵。
又送 杜甫
雙峰寂寂對春台，萬竹青青照客杯。細草留連侵坐軟，直到綿州始分首，江邊樹裏共誰來。
九日登梓州城 杜甫
客心驚暮序，賓雁下襄州。共賞重陽節，言尋戲馬遊。湖風秋戍柳，江雨暗山樓。且酌東籬菊，聊祛南國愁。
闕題 杜甫
三月雪連夜，未應傷物華。只緣春欲盡，留著伴梨花。
句 杜甫
寒食少天氣，東風多柳花。小桃知客意，春盡始開花。